Likumprojekts

**Grozījums Narkotisko un psihotropo vielu un zāļu, kā arī prekursoru likumīgās aprites likumā**

 Izdarīt Narkotisko un psihotropo vielu un zāļu, kā arī prekursoru likumīgās aprites likumā (Latvijas Republikas Saeimas un Ministru Kabineta Ziņotājs, 1996, 12. nr.; 1998, 15. nr.; 2000, 10. nr.; 2003, 15. nr.; 2006, 12. nr.; 2007, 12., 21. nr.; 2008, 16. nr.; Latvijas Vēstnesis, 2010, 183. nr.; 2012, 200. nr.; 2013, 213. nr.; 2019, 123., 248A. nr.) šādu grozījumu:

Papildināt 53. pantu ar ceturto un piekto daļu šādā redakcijā:

"(4) Administratīvā pārkāpuma procesu par šā likuma 46. pantā minēto prekursoru neatļautu pārvadāšanu vai pārsūtīšanu vai 49. panta pirmajā daļā minēto jaunu psihoaktīvo vielu vai tās saturošu izstrādājumu neatļautu pārvadāšanu vai pārsūtīšanu līdz administratīvā pārkāpuma lietas izskatīšanai veic Valsts ieņēmumu dienests, bet administratīvā pārkāpuma lietu izskata Valsts policija.

(5) Administratīvā pārkāpuma procesu par šā likuma 50. pantā minēto pārkāpumu narkotisko vai psihotropo vielu vai zāļu pārvadāšanā vai pārsūtīšanā līdz administratīvā pārkāpuma lietas izskatīšanai veic Valsts ieņēmumu dienests, bet administratīvā pārkāpuma lietu izskata Veselības inspekcija."

Likums stājas spēkā vienlaikus ar Administratīvās atbildības likumu.

Finanšu ministrs

J. Reirs